2019 yilning 1 aprel kuni soat 09:12da Toshkent shahar IIBB Yong‘in xavfsizligi boshqarmasi Yong‘inni o‘chirish kuch va vositalarini boshqarish va muvofiqlashtirish markaziga Yashnobod tumani Toshkent halqa aylana yo‘li ko‘chasi 39-uyda joylashgan AYoQSh qarshisida turgan Epica rusumli avtomobil yonayotganligi haqida xabar kelib tushgan. O‘zbekiston Respublikasi IIV YoXBB OAV bilan hamkorlik qilish bo‘linmasi ma’lumotiga ko‘ra, xabar asosida 2 ta yong‘in o‘chirish ekipajlari jalb etilgan. Bo‘linmalar soat 09:14da voqea joyiga yetib borib, yong‘in soat 09:19da o‘chirilgan. Yong‘in oqibatida avtomobilning motor qismi yonib zararlangan. Tan jarohati olganlar va halok bo‘lganlar yo‘q. Yong‘in kelib chiqishining taxminiy sababi - avtomobilning motor qismidagi elektr simlarida qisqa tutashuv.